กฎ กกฎ ก.ร.ว่าด้วยการให้ข้าราชการรัฐสภาสามัญได้รับเงินประจำตำแหน่งพ.ศ. ๒๕๕๔[๑] อาศัยอำนาจตามความในมาตรา ๒๒ (๓) และมาตรา ๓๑วรรคสามและวรรคสี่ แห่งพระราชบัญญัติระเบียบข้าราชการรัฐสภา พ.ศ. ๒๕๕๔ ก.ร.จึงออกกฎ ก.ร. ไว้ดังต่อไปนี้ข้อ ๑ กฎ ก.ร.นี้ให้ใช้บังคับตั้งแต่วันที่ ๙ มิถุนายน พ.ศ. ๒๕๕๔ เป็นต้นไปข้อ ๒ ข้าราชการรัฐสภาสามัญอาจได้รับเงินประจำตำแหน่งตามหลักเกณฑ์และเงื่อนไขดังต่อไปนี้(๑) ข้าราชการรัฐสภาสามัญซึ่งได้รับแต่งตั้งให้ดำรงตำแหน่งในประเภทสายงาน และระดับตามที่กำหนดในกฎ ก.ร. นี้ และปฏิบัติหน้าที่หลักของตำแหน่งดังกล่าวให้มีสิทธิได้รับเงินประจำตำแหน่ง(๒) ข้าราชการรัฐสภาสามัญซึ่งมีสิทธิได้รับเงินประจำตำแหน่งผู้ใดหากได้รับคำสั่งให้ไปปฏิบัติหน้าที่อื่นและมิได้ปฏิบัติหน้าที่หลักของตำแหน่งที่ตนดำรงอยู่ไม่มีสิทธิได้รับเงินประจำตำแหน่งตั้งแต่วันที่ไม่ได้ปฏิบัติหน้าที่หลักของตำแหน่งที่ตนดำรงอยู่เว้นแต่ในกรณีที่ดำรงตำแหน่งประเภทวิชาการหรือประเภททั่วไปและได้รับคำสั่งให้ไปปฏิบัติหน้าที่อื่นที่มีลักษณะเป็นงานวิชาชีพหรืองานเชี่ยวชาญเฉพาะด้านเหมือนหน้าที่หลักของตำแหน่งที่ตนดำรงอยู่เดิมให้ได้รับเงินประจำตำแหน่งในอัตราเดิมของตำแหน่งต่อไป(๓)ข้าราชการรัฐสภาสามัญซึ่งได้รับแต่งตั้งให้ดำรงตำแหน่งที่ได้รับเงินประจำตำแหน่งและปฏิบัติหน้าที่หลักของตำแหน่งนั้นไม่เต็มเดือนในเดือนใดให้ได้รับเงินประจำตำแหน่งสำหรับเดือนนั้นตามส่วนจำนวนวันที่ได้ดำรงตำแหน่งและปฏิบัติหน้าที่หลักของตำแหน่งดังกล่าว(๔)ข้าราชการรัฐสภาสามัญซึ่งได้รับแต่งตั้งให้ดำรงตำแหน่งที่มีสิทธิได้รับเงินประจำตำแหน่งและได้ปฏิบัติหน้าที่หลักของตำแหน่งนั้นเกินหนึ่งตำแหน่งให้ได้รับเงินประจำตำแหน่งสำหรับตำแหน่งที่มีสิทธิได้รับเงินประจำตำแหน่งสูงสุดเพียงตำแหน่งเดียว(๕) ข้าราชการรัฐสภาสามัญซึ่งดำรงตำแหน่งที่ได้รับเงินประจำตำแหน่งและได้รับคำสั่งให้ไปปฏิบัติหน้าที่ในตำแหน่งประเภทเดียวกันที่มีสิทธิได้รับเงินประจำตำแหน่งและได้ปฏิบัติหน้าที่หลักในตำแหน่งที่ตนไปปฏิบัติหน้าที่ให้ได้รับเงินประจำตำแหน่งตามอัตราเดิมของตนต่อไปในกรณีที่ข้าราชการรัฐสภาสามัญซึ่งดำรงตำแหน่งที่มีสิทธิได้รับเงินประจำตำแหน่งได้รับคำสั่งให้ไปปฏิบัติหน้าที่หรือรักษาราชการแทนหรือรักษาการในตำแหน่งที่มีสิทธิได้รับเงินประจำตำแหน่งต่างประเภทกันให้ได้รับเงินประจำตำแหน่งในอัตราของตำแหน่งเดิมต่อไปนับแต่วันที่เข้าปฏิบัติหน้าที่หลักในตำแหน่งที่ได้รับแต่งตั้งให้ปฏิบัติหน้าที่หรือรักษาราชการแทน หรือรักษาการในตำแหน่ง แล้วแต่กรณี แต่ทั้งนี้ ต้องไม่เกินหกเดือน(๖) ข้าราชการรัฐสภาสามัญซึ่งดำรงตำแหน่งที่ได้รับเงินประจำตำแหน่งและได้รับคำสั่งให้ไปปฏิบัติงานที่หน่วยงานอื่นในประเทศตามที่ ก.ร. กำหนดให้ได้รับเงินประจำตำแหน่งในอัตราของตำแหน่งเดิมต่อไปข้อ ๓ ให้ข้าราชการรัฐสภาสามัญได้รับเงินประจำตำแหน่งตามบัญชีอัตราเงินประจำตำแหน่งของข้าราชการรัฐสภาสามัญในอัตราดังต่อไปนี้(๑) ตำแหน่งประเภทบริหารระดับต้น ให้ได้รับเงินประจำตำแหน่งในอัตรา๑๐,๐๐๐ บาท(๒) ตำแหน่งประเภทบริหารระดับสูง ดังต่อไปนี้ให้ได้รับเงินประจำตำแหน่งในอัตรา ๑๔,๕๐๐ บาท(ก) รองหัวหน้าส่วนราชการสังกัดรัฐสภา ได้แก่รองเลขาธิการสภาผู้แทนราษฎรและรองเลขาธิการวุฒิสภา(ข) ตำแหน่งประเภทบริหารระดับสูงตามที่ ก.ร. กำหนด ให้ได้รับเงินประจำตำแหน่งในอัตราเดียวกันนี้(๓) ตำแหน่งประเภทบริหารระดับสูง ดังต่อไปนี้ให้ได้รับเงินประจำตำแหน่งในอัตรา ๒๑,๐๐๐ บาท(ก) หัวหน้าส่วนราชการสังกัดรัฐสภา ได้แก่ เลขาธิการสภาผู้แทนราษฎรและเลขาธิการวุฒิสภา(ข) ตำแหน่งประเภทบริหารระดับสูงตามที่ ก.ร. กำหนด ให้ได้รับเงินประจำตำแหน่งในอัตราเดียวกันนี้(๔) ตำแหน่งประเภทอำนวยการระดับต้น ให้ได้รับเงินประจำตำแหน่งในอัตรา๕,๖๐๐ บาท(๕) ตำแหน่งประเภทอำนวยการระดับสูง ให้ได้รับเงินประจำตำแหน่งในอัตรา๑๐,๐๐๐ บาท(๖)[๒]ตำแหน่งประเภทวิชาการระดับชำนาญการ สายงานวิชาการคอมพิวเตอร์ สายงานพยาบาลวิชาชีพ และสายงานเภสัชกรรมและดำรงตำแหน่งประเภทวิชาการระดับชำนาญการในแต่ละสายงานมาแล้วไม่น้อยกว่า ๒ ปีให้ได้รับเงินประจำตำแหน่งในอัตรา ๓,๕๐๐ บาท(๗)[๓]ตำแหน่งประเภทวิชาการระดับชำนาญการพิเศษ สายงานวิชาการคอมพิวเตอร์ สายงานพยาบาลวิชาชีพและสายงานเภสัชกรรม ให้ได้รับเงินประจำตำแหน่งในอัตรา ๕,๖๐๐ บาท(๘) ตำแหน่งประเภทวิชาการระดับเชี่ยวชาญให้ได้รับเงินประจำตำแหน่งในอัตรา ๙,๙๐๐ บาท(๙) ตำแหน่งประเภทวิชาการระดับทรงคุณวุฒิตำแหน่งใดจะได้รับเงินประจำตำแหน่งในอัตรา ๑๓,๐๐๐ บาท หรืออัตรา ๑๕,๖๐๐ บาท ให้เป็นไปตามที่ ก.ร. กำหนด(๑๐) ตำแหน่งประเภททั่วไประดับทักษะพิเศษให้ได้รับเงินประจำตำแหน่งในอัตรา ๙,๙๐๐ บาทข้อ ๔ การกำหนดประเภทตำแหน่งสายงาน ระดับและจำนวนตำแหน่งที่ได้รับเงินประจำตำแหน่งเพิ่มขึ้นจากที่มีอยู่แล้วในวันก่อนวันที่กฎก.ร. นี้ใช้บังคับ ต้องได้รับความเห็นชอบจาก ก.ร. ก่อนข้อ ๕ กรณีอื่นนอกจากที่ได้กำหนดไว้ในกฎ ก.ร. นี้ให้เสนอ ก.ร. พิจารณาอนุมัติเป็นราย ๆ ไปให้ไว้ณ วันที่ ๒๗ พฤษภาคม พ.ศ. ๒๕๕๔พลเอกธีรเดช มีเพียรประธานวุฒิสภาทำหน้าที่ประธานรัฐสภาประธานก.ร.หมายเหตุ:- เหตุผลในการประกาศใช้กฎ ก.ร. ฉบับนี้ คือโดยที่พระราชบัญญัติระเบียบข้าราชการรัฐสภา พ.ศ. ๒๕๕๔ มาตรา ๓๑ วรรคสามและวรรคสี่บัญญัติว่าข้าราชการรัฐสภาสามัญอาจได้รับเงินประจำตำแหน่งตามบัญชีอัตราเงินประจำตำแหน่งของข้าราชการรัฐสภาสามัญท้ายพระราชบัญญัติดังกล่าวตามหลักเกณฑ์และเงื่อนไขที่ ก.ร. กำหนด และผู้ดำรงตำแหน่งประเภทใด สายงานใดระดับใด จะได้รับเงินประจำตำแหน่งตามบัญชีอัตราเงินประจำตำแหน่งในอัตราใดให้เป็นไปตามที่กำหนดในกฎ ก.ร. จึงจำเป็นต้องออกกฎ ก.ร. นี้กฎก.ร. ว่าด้วยการให้ข้าราชการรัฐสภาสามัญได้รับเงินประจำตำแหน่ง (ฉบับที่ ๒) พ.ศ.๒๕๕๗[๔]หมายเหตุ:- เหตุผลในการประกาศใช้กฎ ก.ร. ฉบับนี้ คือ โดยที่ ก.ร.เห็นสมควรกำหนดให้สายงานพยาบาลวิชาชีพและสายงานเภสัชกรรมเป็นสายงานที่มีสิทธิได้รับเงินประจำตำแหน่งประเภทวิชาการระดับชำนาญการและระดับชำนาญการพิเศษ จึงจำเป็นต้องออกกฎก.ร. นี้ปริญสินีย์/ผู้จัดทำ๑ ธันวาคม ๒๕๕๗นุสรา/ผู้ตรวจ๑๘ มีนาคม ๒๕๕๘[๑] ราชกิจจานุเบกษาเล่ม ๑๒๘/ตอนที่ ๔๕ ก/หน้า ๒๑/๘ มิถุนายน ๒๕๕๔[๒] ข้อ ๓ (๖)แก้ไขเพิ่มเติมโดยกฎก.ร.ว่าด้วยการให้ข้าราชการรัฐสภาสามัญได้รับเงินประจำตำแหน่ง (ฉบับที่ ๒) พ.ศ.๒๕๕๗[๓] ข้อ ๓ (๗)แก้ไขเพิ่มเติมโดยกฎก.ร.ว่าด้วยการให้ข้าราชการรัฐสภาสามัญได้รับเงินประจำตำแหน่ง (ฉบับที่ ๒) พ.ศ.๒๕๕๗[๔] ราชกิจจานุเบกษาเล่ม ๑๓๑/ตอนที่ ๗๓ ก/หน้า ๑๘/๒๒ ตุลาคม ๒๕๕๗